Aalborg Stiftstidende, 1832-10-13
J disse Dage blev i Bjergnes i Østbirk Sogn født en Kalv med tvende Hoveder, der vare sammenvoxede omtrent midt paa Halsen og forresten fuldkommen uddannede, med 4 Øine, 4 Øren og 2 Tunger. I det øvrige af Kalven var alt enkelt og uden Spor til Misdannelse, saa den udenTvivl havde kunnet leve. Kalven blev kastet 14 Dage før Tiden, Koen er fuldkommen rask. - Hos en Slagter er ligeledes i disse Dage fundet en Steen paa 1 1/2 Pd. i den faakaldte Kongehætte hos en Ko. Formodentlig var den slugt. 1) Insendt til Thisted Avis. Da den Heste snak, som i vore Dage opfylder vore Døgnsblade, begynder at blive Avisens Læsere trættende, saa anmoder venskabeligst Jndsenderen, paa egne og Fleres Vegne, Redacteuren, at lade dette Blad fri for denne Artikel. Saalænge man kunde vente et Resultat af den bestandige Kiven frem og tilbage og Fuldblod og Halvblod, om ægte dansk, og om ægte jydsk Race, var det interessant at kjende Anledningen til den Strid, som man efter forventende opstilt Prøve maatte haabe see afgjort, men da det i Virkeligheden viser sig, at en saadan Prøve ikke kan ventes, eftersom Vedkommende ikke ere findede at foretage den uden Væddemaal, som de behage at opskrue over de Flestes Evne, og de Fornuftiges Villie, og kun paa saadanne Vilkaar, som Fuldblodsmændene behage selv at forelægge, uden at ændse de Forslag, som ere gjorte af flere bekjendte duelige jydske Landmænd, saa kan det kun være Fuldblodets Forsvareres Mening at blive ved at rose det, saalænge til Tvivlerne blive kjede af at modsige dem; hvorved de, uden at bevise deres Paastands Rigtighed, beholder det sidste Ord, der dog ikke alletider er et Beviis paa Seier. Da Hestesagen, saaledes som den føres nu, meere synes at være en vindig end en vigtig Gienstand for den danske Statsoeconomie, saa maa den ogsaa, indtil gjørligt Beviis føres, ansees for alt for ubetydelig til at optage en Spalte i en Avis, der kan opvarte sine Abonnenter med anden Føde, end bestandig Hestekjød. 2) Hr. Landvæsens-Comm. Dalgas forsvarer som bekjendt den gamle danske Race, og erklærer sig stræng imod Jndførelsen af Fuldblodsracen, skjøndt han vel neppe vil vinde Seir, da Modpartiet er saare vægtigt. Jmod hans Grunde protesterer en unavngiven Indsender i Aarhuus Stiftstidende, og siger, at jo mere man maa agte Hr. D. som landoeconomisk Skribent, desmere maatte man have ønsket, at han ikke havde indladt sig i en Materie, der har forledet ham til et saa mærkeligt Misgreb. Det formeente Misgreb angives, og da Forf. gjentager det samme som saa ofte er sagt til Fuldblods=Hestenes Forsvar, især hidlende fra England, saa finde vi Gjentagelsen overflødig. Kun anføre vi følgende Yttring mod Dalgas. Neppe vil man finde Mage til en Modsigelse, der kan sættes ved Siden af hans (D.) Lære i hans Skrift om Huusdyrene, at vi for alt maa sky Krydsning med Fuldblod, skjøndt han roser Halvblodshesten som den Race, der afgiver de udmærkede Ride og Kjøreheste, Englænderne ere saa stolte af og Europa beundrer pag. 37); thi Hensigten med Fuldblods Jndførelse hos os er jo netop at producere disse udmærkede Halvblodsheste, som Forfatteren forgieves vil skaffe tilveie ved de af ham til Krysning anbefalede Halvblodshingste, thi derved fremkomme 1/4 Blods og i næste Generation 1/2 Blods Heste. Eller vil han kanskee, at vi ved ogsaa at kjøbe Halvblodshopper skal forplante Racen hertil, Han betænker da ikke, at vi, for at kunne producere 40 Halvblodsfol, idet mindste maatte kjøbe i saadan Hingst og 10 Hopper, istedetfor at vi ved at anskaffe 1 Fuldblodshingst kan naae det samme Maal med 40 af vore egne Hopper. Foruden den uhyre Besparelse opnaaes ved sidstnævnte Fremgangsmaade, at vi ved selv at skabe Halvblod ved Fuldblod hingste ikke tillige indfører det fremmede uædle Blod i vore Racer, som vilde skee ved at bruge deres Halvblodsracer til Avl. 3) Jndsendt til denne Avis. Indsenderen er af Vedkommende bemyndiget til at tilkjendevive for Dhrr. K.,F., Ch. . ., M..., samt M..., at Hr. Fischer er bestemt til at lade sin Skimmelhoppe Mirza løbe, dersom der næste Aar afholdes Væddeløb i Aalborg, hvilket tilmeldes de Herrer efter Aftale. Mine Følelser.